O **Valencia Club de Fútbol, S.A.D.** (en valenciano: *València Club de Futbol*) é un club de fútbol español da cidade de Valencia. Fundouse o 18 de marzo de 1919 e actualmente compite na Primeira División de España.

Na Clasificación histórica da LFP o Valencia ocupa o 3º posto por detrás de Real Madrid e Barcelona. É o quinto club español con máis títulos nacionais (14 campionatos): 6 títulos de Liga, 7 Copas e unha Supercopa de España. E con 6 títulos europeos (1 Copa da UEFA, 2 Copas de Feiras, 1 Recopa e 2 Supercopas) é o cuarto equipo español con máis títulos internacionais. Ademais, formaba parte do conxunto de clubs máis importantes de Europa, o desaparecido G-14.

En 2011 era o 19º club máis rico do mundo, cuns ingresos de 116,8 millóns de euros, o cuarto equipo español por detrás de Real Madrid, Barcelona e Atlético de Madrid.

Ten 38.000 socios, á espera dunha nova ampliación, e máis de 800 peñas, é xa que logo o cuarto club en número de socios e peñas do país. Á vez, segundo a enquisa do CIS de xuño de 2014, o Valencia é o cuarto club de fútbol en porcentaxe en canto a simpatizantes en España (3,5%), unicamente por detrás de Real Madrid (37,9%), Barcelona (25,4%) e Atlético de Madrid (6,1%).

Historia
--------

### Fundación e debut nas competicións

O club xestouse o 5 de marzo de 1919, no céntrico Bar Torino, situado na rúa Barcelonina, por un grupo de seareiros que decidiron formar un novo club que representase á cidade de Valencia tras a desaparición do *Club Valencia de fútbol* anos antes. O 19 de marzo dese mesmo ano apróbanse oficialmente os Estatutos, nace así o Valencia Foot-ball Club. O 4 de abril constitúese a primeira Xunta Directiva, o primeiro presidente foi Octavio Augusto Milego Díaz, elixido ao chou lanzando unha moeda ao aire con Gonzalo Medina Pernas. O primeiro partido da historia disputouse contra o Gimnástico en Castelló e perdeuno o Valencia por 1-0.

Equipo do Valencia en 1927.
Durante a década de 1920 o Valencia disputa o Campionato Rexional, o cal gaña por primeira vez en 1923. Este título deulle a oportunidade de participar por primeira vez na Copa de España previa eliminación do Murcia FC nunha eliminatoria. O 16 de xaneiro de 1923 o Valencia comprou uns terreos por 316.439,20 pesetas ao barón de Bellver e o 20 de maio de 1923 inaugurouse o campo de Mestalla cun aforamento de 17.000 espectadores nun partido entre o Valencia FC e o FC Levante que concluíu con resultado de 1-0 para os locais. En 1928 iníciase o campionato de Liga e o Valencia xoga na Segunda División tras perder na eliminatoria previa contra o Racing de Santander. O equipo ché termina a tempada 1928/29 en quinta posición.

A década de 1930 está marcada pola Guerra civil española, tras a cal o campo de Mestalla quedou arrasado e houbo que reconstruílo. En 1934 o Valencia disputou e perdeu a súa primeira final de Copa contra o Real Madrid en Barcelona.

### Éxitos nacionais e europeos

A década de 1940 foi posiblemente a mellor do club na súa historia. Tívose que castelanizar o nome do club a Valencia Club de Fútbol por orde da Delegación nacional de Deportes. O Valencia consegue o seu primeiro título nacional ao gañar a Copa do Xeneralísimo de 1941 ao Español por 3-1 na final. Na tempada 1941/42 o club gaña o primeiro Campionato de Liga da súa historia. Tamén se proclama campión nas tempadas 1943/44 e 1946/47. Os heroes desta década son Epi, Amadeo, Mundo, Asensi e Gorostiza quen integraban a xa mítica "Dianteira eléctrica". En 1949 gana de novo a Copa do Xeneralísimo.

Durante a década de 1950 vólvese a gañar outra Copa do Xeneralísimo na edición de 1954 e chega a outra final na de 1952. En liga o equipo pasa sen pena nin gloria polo campionato.

Na década de 1960 chegan os primeiros éxitos europeos ao gañar as Copas de Feiras das tempadas 1961/62 e 1962/63 a Barcelona e Dinamo Zagreb respectivamente. Tamén consegue unha nova Copa do Xeneralísimo en 1967 gañando na final ao Athletic.

A década de 1970 comeza cun novo título de liga na tempada 1970/71. En 1976 chega procedente de Rosario Central o dianteiro Mario Alberto Kempes, quen marcaría unha época no club. Na súa primeira tempada conseguiu o pichichi con 24 goles. Cun Kempes estelar o Valencia consegue a Copa do Rei de 1979 derrotando ao Real Madrid por 2-0 con 2 goles do *Matador*. En 1980 o Valencia conquista outro título europeo, a Recopa.

### Anos difíciles

A pesar de que comezou cunha Recopa, a década de 1980 foi negra para o valencianismo. O club viuse obrigado a vender a Kempes ao River Plate. Debido ás obras en Mestalla polo Mundial de España 82 o club viuse inmerso nunha grave crise financeira. Na tempada 1982/83 o Valencia salvouse do descenso cun gol de Tendillo na última xornada ante o Real Madrid en Mestalla. A débeda seguiu aumentando ano a ano o que afectou ao rendemento deportivo do equipo. Na tempada 1985/86 o Valencia descende a Segunda División despois de máis de 50 anos na máxima categoría. Retorna tras un ano no inferno con Arturo Tuzón como presidente e un persoal repleto de xogadores da canteira. Con Tuzón na presidencia péchanse varias tempadas con superavit, polo que se vai reducindo a débeda aos poucos. No deportivo o equipo tamén se recupera e finaliza a tempada 1989/90 como subcampión.

A década de 1990 están marcados pola conversión obrigada do club en sociedade anónima deportiva en 1992. Tras a conversión chega á presidencia Paco Roig. No deportivo o equipo mantense nos postos de media táboa, con excepción da tempada 1995/96 na que finaliza segundo.

### Época dourada

En 1999 o equipo volve gañar un título, a Copa do Rei, con Claudio Ranieri como adestrador. O Valencia eliminou en semifinais ao Real Madrid cun histórico 6-0 en Mestalla, antes de gañar ao Atlético na final.

Rafa Benítez, adestrador entre 2001 e 2004.
A entrada no século XX supón a segunda idade de ouro do Valencia. Na tempada 1999/00 chégase por primeira vez á final da Liga de Campións da UEFA. Tras pasar as dúas liguillas, superou a Lazio e Barcelona para chegar á final na que foi derrotado polo Real Madrid por 3-0. Ao ano seguinte repite final e logo de eliminar a equipos como o Arsenal e o Leeds United, perde na final contra o Bayern de Múnic, que arrebata o título aos valencianistas na quenda de penaltis.

Na tempada 2001/02, cun ata entón descoñecido Rafa Benítez como adestrador, o Valencia gaña de novo un título de Liga tras 31 anos. Na seguinte tempada perde a Supercopa, é eliminado na Copa do Rei e na Liga de Campións, e na liga acaba en quinta posición.

Con todo, a tempada 2003/04 foi a mellor da historia do Valencia coa consecución de dous títulos e dun terceiro en agosto de 2004. A dous xornadas para o final, o Valencia proclamábase campión de Liga por sexta vez na súa historia. O 19 de maio gañaba a final da Copa da UEFA contra o Olympique de Marsella (2-0), conseguindo o histórico dobrete. Tras o éxito, Rafa Benítez márchase ao Liverpool. O 27 de agosto gañaba a Supercopa de Europa por 2-1 ao Porto, con Claudio Ranieri como novo técnico na súa segunda etapa no Valencia.

### Crise económica e actualidade

Maqueta do Nou Mestalla.
Partido disputado entre o Deportivo da Coruña e o Valencia CF.
A pesar da Supercopa gañada, en Liga o rumbo do equipo non é nada bo e Ranieri termina cesado. Ese mesmo ano chega á presidencia Juan Bautista Soler. Coa xestión de Soler o equipo entra nunha grave crise económica, que leva á paralización das obras do Nou Mestalla que o propio Soler puxo en marcha. Conséguese un novo título de Copa na tempada 2007/08, con todo ese ano en Liga o equipo vese envolvido na loita por evitar o descenso.

No verán de 2008 Soler coloca na presidencia a Vicente Soriano, quen asegura durante meses que ten unha solución para a situación económica do club. Tras un esperpéntico ano no social, con problemas de cobro para os xogadores e coa aparición dunha empresa pantasma uruguaia chamada Inversiones Dalport, as institucións valencianas ven obrigadas a desaloxar a Soler e Soriano do club mediante unha ampliación de capital levada a cabo polo presidente Manuel Llorente e Javier Gómez conseguindo estabilidade social. No deportivo, con Unai Emery como adestrador, o Valencia volve na tempada 2009/10 á Liga de Campións como terceiro clasificado. A tempada 2010/11 revalida o terceiro posto sen excesivos problemas cunha certa vantaxe respecto ao cuarto clasificado. Na tempada seguinte (2011/12) o Valencia consegue golear por 7-0 ao Genk belga en Liga de Campións, a pesar de non poder acceder á seguinte fase. Aínda así, consegue a terceira praza no seu grupo e accede á Europa League, onde volve ser eliminado polo Atlético de Madrid, esta vez en semifinais cun contundente 5-2 no global da eliminatoria. Esa tempada repite por terceiro ano consecutivo o terceiro posto na liga.

Uniforme
--------

* **Uniforme titular:** Camiseta branca con detalles negros, pantalón negro, medias brancas.
* **Uniforme alternativo:** Camiseta laranxa con detalles negros, pantalón branco, medias laranxas.
* **Terceiro uniforme:** Camiseta azul, pantalón branco, medias azuis.

Himno
-----

O himno do Valencia foi un encargo do club ao director da banda municipal de Valencia, Pablo Sanchez Torrella, que compuxo a música na forma tradicional valenciana, o pasodobre. A letra foi escrita por Ramón Gimeno Gil. Estreouse e tivo presentación oficial con motivo dos festexos do 75º aniversario do Club no Palau da Música o 21 de setembro de 1993.

Estadio
-------

Panorámica de Mestalla durante un partido.

*Artigo principal**:* Estadio de Mestalla.
Os primeiros anos trala súa fundación, o equipo adestrou e disputou os seus encontros no desaparecido *campo de Algirós*. No ano 1923 inaugurouse o **estadio de Mestalla**, que durante de 1969 a 1995 denominouse *Luís Casanova* na honra do histórico presidente. Ten capacidade para 55 000 espectadores, todos sentados, e unhas dimensións de 105 por 70 metros.

Actualmente está en construción o **Nou Mestalla**, que terá unha capacidade duns 75 000 espectadores.

Datos do club
-------------

* **Tempadas en 1ª:** 84 (incluída a 2018/19)
* **Tempadas en 2ª:** 4
* **Tempadas en 2ªB:** 0
* **Tempadas en 3ª:** 0
* **Posto na Clasificación histórica da Liga:** 3º
* **Mellor posto na liga:** 1º
* **Peor posto na liga:** 16º
* **Partidos xogados en liga**: 2.902
	+ Gañados: 1 050
	+ Empatados: 543
	+ Perdidos: 767
	+ Goles a favor: 3 926
	+ Goles en contra: 3 089
	+ Puntos: 2 902 puntos
	+ Diferenza de goles: 837
* **Maiores goleadas conseguidas**:
	+ **Na casa:**
		- Valencia 8-0 Sevilla FC (1943-44)
		- Valencia 8-0 Sporting de Gijón (1953-54)
	+ **Fóra**:
		- Real Madrid 1-6 Valencia (1950-51)
		- Málaga CF 1-6 Valencia (2003-04)
* **Maiores goleadas recibidas**:
	+ **Na casa**: Valencia 1-5 Athletic de Bilbao (1932-33).
	+ **Fóra**: Sevilla 10-3 Valencia (1940-41)
* **Máis partidos disputados:** Fernando (552), Arias (500), Angulo (417), Cañizares (416).
* **Máis minutos disputados:** Fernando (51.811), Arias (45.454), Cañizares (37.957), Giner (37.094).
* **Máis goles marcados:** Mundo (206), Waldo (147), Kempes (145), Fernando (140).

Xogadores
---------

### Cadro actual

*Actualizado a 2 de setembro de 2019.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR | España | Jaume Domènech |
| 2 | DEF | Portugal | Thierry Correia |
| 3 | DEF | España | Jaume Costa |
| 4 | DEF | Francia | Eliaquim Mangala |
| 5 | DEF |  | Gabriel Paulista |
| 6 | MED | República Centroafricana | Geoffrey Kondogbia |
| 7 | MED | Portugal | Gonçalo Guedes |
| 8 | MED | España | Carlos Soler |
| 9 | DIA | Francia | Kevin Gameiro |
| 10 | MED | España | Daniel Parejo |
| 11 | MED |  | Denis Cheryshev |
| 12 | DEF | Francia | Mouctar Diakhaby |

 |  | 

| Nº | Posto | País | Xogador |
| --- | --- | --- | --- |
| 13 | POR | Países Baixos | Jasper Cillessen |
| 14 | DEF | España | José Luis Gayà |
| 15 | DIA | España | Manu Vallejo |
| 16 | MED |  | Lee Kang-in |
| 17 | MED | Francia | Francis Coquelin |
| 18 | MED | Dinamarca | Daniel Wass |
| 19 | DIA | España | Rodrigo Moreno |
| 20 | MED | España | Ferran Torres |
| 21 | DEF | Italia | Cristiano Piccini |
| 22 | DIA | Uruguai | Maxi Gómez |
| 23 | DIA | España | Rubén Sobrino |
| 24 | DEF |  | Ezequiel Garay |

 |

* *Os xogadores con dorsais maiores que o 25 poden alternar o primeiro equipo co filial.*

### Xogadores míticos

|  |  |
| --- | --- |
| * España Eduardo Cubells
* España Edmundo Suárez "Mundo"
* España Epifanio Fernández "Epi"
* España Antonio Puchades
* España Ignacio Eizaguirre
* España Quincoces II
* Waldo Machado
* Países Baixos Faas Wilkes
* España Vicente Guillot
* España Roberto Gil
* España Paquito
* España Manuel Mestre
 | * España José Claramunt
* Mario Alberto Kempes
* Uruguai Fernando Morena
* España Ricardo Arias
* España Fernando Gómez
* Claudio "Piojo" López
* España Gaizka Mendieta
* Italia Amedeo Carboni
* España Santiago Cañizares
* España Rubén Baraja
* España David Villa
* España David Silva
 |

Adestradores
------------

O corpo técnico na tempada 2018-19 está composto polos seguintes membros:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
|  | **Adestrador**: | Marcelino García Toral |  |
|  | Adestrador asistente: | Voro |  |
|  | Adestrador asistente: | Rubén Uria Corral |  |
|  | Adestrador asistente: | José María Sanz Sánchez |  |
|  | Adestrador de porteiros: | José Manuel Ochotorena |  |
|  | Preparador físico: | Ismael Fernández Rodríguez |  |
|  | Preparador físico: | Sergio García García |  |
|  | Responsable dos equipos médicos: | Luis González Lago |  |

 |  |

**Adestradores do Valencia CF**
**Adestradores do Valencia CF**

|  |  |  |
| --- | --- | --- |
| 

|  |  |
| --- | --- |
| * 1923–1927: República Checa Inglaterra Antón Fivébr
* 1927–1929: Inglaterra James Herriot
* 1929–1931: República Checa Antón Fivébr
* 1931–1933: Inglaterra Rodolfo Galloway
* 1933–1934: Inglaterra Jack Greenwell
* 1934–1935: República Checa Antón Fivébr
* 1935–1936: Galicia Andrés Balsa
* 1939–1942: Galicia Ramón Encinas Dios
* 1942–1943: España Leopoldo Costa "Rino"
* 1943–1946: España Eduardo Cubells
* 1946–1948: Galicia Luis Casas Pasarín
* 1948–1954: España Jacinto Quincoces
* 1954–1956: España Carlos Iturraspe
* 1956–1958: España Luis Miró
* 1958–1959: España Jacinto Quincoces
* 1959–1960:  Pedro Otto Bumbel
* 1960–1962: España Domingo Balmanya
* 1962–1963:  Alejandro Scopelli
* 1963–1964: España Bernardino Pérez "Pasieguito"
* 1964–1965: España Edmundo Suárez "Mundo"
* 1965–1966: España Sabino Barinaga
* 1966–1968: España Edmundo Suárez "Mundo"
* 1968–1969: España José Iglesias "Joseíto"
* 1969–1970: España Enrique Buqué - España Salvador Artigas
* 1970–1974:  Alfredo Di Stéfano
* 1974–1975: Iugoslavia Milovan Ćirić
* 1975: Iugoslavia Dragoljub Milošević
* 1975–1976: España Manolo Mestre
* 1976–1977: Paraguai Heriberto Herrera
* 1977: España Manolo Mestre
* 1977–1979: Francia Marcel Domingo
* 1979: España Bernardino Pérez "Pasieguito"
* 1979–1980: España  Alfredo Di Stéfano
* 1980–1982: España Bernardino Pérez "Pasieguito"
* 1982: España Manolo Mestre
* 1982–1983: Iugoslavia Miljan Miljanić
* 1983: España Koldo Aguirre
* 1983–1984: España Paquito García Gómez
* 1984–1985: España Roberto Gil
* 1985–1986:  Óscar Rubén Valdez
* 1986–1988: España  Alfredo Di Stéfano
 | * 1988: España Roberto Gil
* 1988–1991: Uruguai Víctor Espárrago
* 1991–1993: Países Baixos Guus Hiddink
* 1993: España Francisco Real
* 1993–1994: Uruguai Héctor Núñez
* 1994: España José Manuel Rielo
* 1994: Países Baixos Guus Hiddink
* 1994–1995:  Carlos Alberto Parreira
* 1995: España José Manuel Rielo
* 1995–1997: España Luis Aragonés
* 1997:  Jorge Valdano
* 1997: España José Manuel Rielo
* 1997–1999: Italia Claudio Ranieri
* 1999–2001:  Héctor Cúper
* 2001–2004: España Rafael Benítez
* 2004–2005: Italia Claudio Ranieri
* 2005: España Antonio López Habas
* 2005–2007: España Quique Sánchez Flores
* 2007: España Óscar Fernández
* 2007–2008: Países Baixos Ronald Koeman
* 2008: España Voro
* 2008–2012: España Unai Emery
* 2012:  Mauricio Pellegrino
* 2012–2013: España Ernesto Valverde
* 2013:  Miroslav Đukić
* 2014 :  Juan Antonio Pizzi
* 2014–2015 : Portugal Nuno Espírito Santo
* 2015: España Voro
* 2015–2016 : Inglaterra Gary Neville
* 2016: España Pako Ayestarán
* 2016: España Voro
* 2016: Italia Cesare Prandelli
* 2016–2017: España Voro
* 2017–2019: España Marcelino
* 2019–2020: España Albert Celades
* 2020: España Voro
* 2020–2021: España Javi Gracia
* 2021: España Voro
* 2021–2022: España José Bordalás
* 2022–: Italia Gennaro Gattuso
 |

 |

 **[[|Leggi...]]**

Presidentes
-----------

|  |  |
| --- | --- |
| * 1919-1922: Jorge Mainar
* 1922: Francisco Vidal Muñoz
* 1922-1924: Ramón Leonarte Ribera
* 1924-1925: Pablo Verdeguer Comes
* 1925-1929: Facundo Pascual Quilis
* 1929-1932: Juan Giménez Cánovas
* 1932-1933: Manuel García del Moral
* 1933-1935: Adolfo Royo Soriano
* 1935-1936: Francisco Almenar Quinzá
* 1939-1940: Alfredo Giménez Buesa
* 1940-1959: Luis Casanova Giner
* 1959-1961: Vicente Iborra Gil
* 1961-1973: Julio de Miguel y Martínez de Bujanda
 | * 1973-1975: Francisco Ros Casares
* 1976-1983: José Ramos Costa
* 1983-1986: Vicente Tormo Alfonso
* 1986-1993: Arturo Tuzón Gil
* 1993-1994: Melchor Hoyos Pérez
* 1994-1997: Francisco Roig Alfonso
* 1997-2001: Pedro Cortés García
* 2001-2004: Jaime Ortí Ruiz
* 2004-2008: Juan Bautista Soler
* 2008: Agustín Morera
* 2008-2009: Vicente Soriano
* 2009- : Manuel Llorente
 |

Palmarés
--------

Exposición dos trofeos do Valencia.
### Torneos rexionais

* Campionato Rexional de Valencia (8): 1926, 1927, 1931, 1932, 1933, 1934, 1938, 1939
* Campionato de Levante (3): 1923, 1925, 1937
* Trofeo Feria de Julio (1): 1921

### Torneos nacionais

* **Liga de España (6):** 1941-42, 1943-44, 1946-47, 1970-71, 2001-02, 2003-04
* **Copa do Rei (8):** 1941, 1949, 1954, 1967, 1979, 1999, 2008, 2019
* **Supercopa de España (1):** 1999
* **Copa Eva Duarte (1):** 1949
* **Segunda División de España (2):** 1930-31, 1986-87
* Subcampión da Liga de España (6): 1947-48, 1948-49, 1952-53, 1971-72, 1989-90, 1995-96.
* Subcampión da Copa do Rei (10): 1933-34, 1936-37, 1943-44, 1944-45, 1945-46, 1951-52, 1969-70, 1970-71, 1971-72, 1994-95
* Subcampión da Supercopa de España (3): 2002, 2004, 2008
* Subcampión da Copa Eva Duarte (1): 1947

### Torneos internacionais

* **Copa de Feiras (2):** 1961-62, 1962-63
* **Copa da UEFA (1):** 2003-04
* **Recopa de Europa (1):** 1979-80
* **Supercopa de Europa (2):** 1980-81, 2004-05
* **Copa Intertoto da UEFA (1):** 1997-98
* Subcampión da Copa de Feiras (1): 1963-64
* Subcampión da Liga de Campións (2): 1999-00, 2000-01
* Subcampión da Copa Intertoto (1): 2005

Filial
------

*Artigo principal**:* Valencia CF Mestalla.
O **Valencia Mestalla** é o primeiro equipo filial do Valencia. Foi fundado no ano 1944 e xurdiu coa idea de fornecer xogadores para o primeiro persoal do club. Debutou en Terceira División na tempada 1946-47 e ese mesmo ano logrou o ascenso a Segunda División, categoría na que xogou 21 tempadas na súa historia. Actualmente milita na Segunda División B.

De 2002 a 2004 o Valencia contou cun segundo filial, o Valencia C. Desapareceu ao baixar o Mestalla a Terceira División en 2004, arrastrando ao "C" a Preferente.

Notas
-----

1. ↑  "Fútbol Europeo: Valencia CF". Arquivado dende o orixinal o 31 de xaneiro de 2010. Consultado o 13 de febreiro de 2010.
2. ↑  Lista de equipos máis ricos da tempada 2010/11.
3. ↑  O Valencia quere aumentar o número de socios.
4. ↑  "Censo de penas Valencianistas". Arquivado dende o orixinal o 08 de decembro de 2009. Consultado o 13 de febreiro de 2010.
5. ↑  Enquisa do CIS en xuño de 2014

Véxase tamén
------------

### Ligazóns externas

* Páxina oficial do Valencia CF

| * v
* c
* e
LALIGA EA SPORTS – 2023-24 |
| --- |
| 
* Alavés
* Almería
* Athletic Club
* Atlético de Madrid
* Barcelona
* Betis
* Cádiz
* Celta
* Getafe
* Girona
* Granada
* Las Palmas
* Mallorca
* Osasuna
* Rayo Vallecano
* Real Madrid
* Real Sociedad
* Sevilla
* Valencia
* Villarreal

 |

|  |  |
| --- | --- |
| Control de autoridades | 
* Wd: Q10333
* WorldCat
* VIAF: 129221508
* GEC: 0068960
* GND: 1124417222
* LCCN: n2006068667

 |